DÔVODOVÁ SPRÁVA

1. Úvod

Nariadenie o VFR na roky 2021 – 2027 bolo prijaté v decembri 2020. Legislatívny rámec pre fondy v rámci zdieľaného riadenia na obdobie 2021 – 2027, a najmä všeobecné nariadenie, boli prijaté v polovici roka 2021. To znamenalo, že právny rámec pre programovanie fondov v rámci zdieľaného riadenia bol zavedený v neskorej fáze.

V článku 7 nariadenia o VFR sa stanovuje osobitná úprava stropov VFR, ktorú má Komisia vykonať na začiatku roka 2022, aby sa v prípade prijatia nových pravidiel alebo programov v rámci zdieľaného riadenia po 1. januári 2021 umožnil presun nepoužitých ani neprenesených viazaných rozpočtových prostriedkov pridelených na rok 2021 určeným fondom v rámci zdieľaného riadenia. Ide o deväť fondov, ktorých zoznam je uvedený v článku 7 ods. 1 nariadenia o VFR, a to: Európsky fond regionálneho rozvoja, Európsky sociálny fond plus, Kohézny fond, Fond na spravodlivú transformáciu, Európsky poľnohospodársky fond pre rozvoj vidieka, Európsky námorný, rybársky a akvakultúrny fond, Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku.

Výsledky úprav stropov VFR okruhov 2a, 3, 4 a 5, ktoré má Komisia vykonať v súlade s článkom 7 nariadenia o VFR, sú zahrnuté v osobitnom oznámení.

V návrhu opravného rozpočtu (NOR) č. 1 na rok 2022 sa zohľadňuje osobitný vplyv tohto presunu na viazané rozpočtové prostriedky na rok 2022 pre rôzne fondy v rámci zdieľaného riadenia v rámci okruhov 2a, 3, 4 a 5. Zostávajúce presunuté sumy sa zohľadnia v príslušných návrhoch rozpočtov na roky 2023, 2024 a 2025.

Celkový čistý vplyv tohto NOR na výdavky v rozpočte na rok 2022 predstavuje zvýšenie o 12 247,1 mil. EUR vo viazaných rozpočtových prostriedkoch. Nevyžadujú sa žiadne dodatočné platobné rozpočtové prostriedky.

2. Žiadosti podľa okruhov VFR a programov

Prijatie oznámenia o úprave VFR a prijatie tohto NOR sú nevyhnutnými podmienkami realizácie všetkých programov v roku 2022, ktoré neboli prijaté v roku 2021, a to formou prvej splátky rozpočtových záväzkov a vyplatenia predbežného financovania v rámci týchto programov. Toto preprogramovanie sa týka všetkých 27 členských štátov. Rýchle prijatie tohto NOR by zabránilo ďalším oneskoreniam vo vykonávaní programov.

V súlade s ustanoveniami článku 7 nariadenia o VFR sa sumy, ktoré neboli viazané v roku 2021 ani prenesené do roku 2022, rovnomerným dielom presunú do každého z rokov 2022 až 2025. Tento NOR preto odráža presun 25 % rozpočtových prostriedkov nepoužitých v roku 2021 – celkovo 12 247,1 mil. EUR – do rozpočtového roka 2022 (t. j. viazaných rozpočtových prostriedkov, ktoré neboli použité ani prenesené). Konkrétne sumy, ktoré sa majú presunúť do roku 2022, sú podrobne rozpísané podľa rozpočtových riadkov v nasledujúcich tabuľkách.

Komisia v súvislosti s týmto návrhom opravného rozpočtu nenavrhuje žiadnu zmenu úrovne platobných rozpočtových prostriedkov. Ako zvyčajne bude plnenie rozpočtu pozorne sledovať, čo môže viesť k návrhom na úpravu v neskoršej fáze roka.

2.1. Podokruh 2a – Hospodárska, sociálna a územná súdržnosť

Zvýšenie viazaných rozpočtových prostriedkov v roku 2022 vyplývajúce zo zodpovedajúceho presunu 25 % rozpočtových prostriedkov, ktoré sa nepoužili v roku 2021 ani nepreniesli do roku 2022, predstavuje 11 605,4 mil. EUR, ktoré sú rozčlenené takto:

Rozpočtový riadok Názov Viazané rozpočtové prostriedky Európsky fond regionálneho rozvoja (EFRR) 05 02 01 EFRR — Operačné výdavky 7 224 718 708 05 02 04 Fond na spravodlivú transformáciu (FST) — Príspevok z „Európskeho fondu regionálneho rozvoja (EFRR)“ 14 353 159 05 02 07 Nástroj na riadenie hraníc a víza (BMVI) — Príspevok z EFRR 11 307 381 Kohézny fond (KF) 05 03 01 Kohézny fond (KF) — Operačné výdavky 1 166 831 558 05 03 05 Nástroj na riadenie hraníc a víza (BMVI) — Príspevok z KF 2 985 607 Európsky sociálny fond plus (ESF+) 07 02 01 ESF+ zložka podliehajúca zdieľanému riadeniu – Operačné výdavky 3 175 830 376 07 02 03 Fond na spravodlivú transformáciu (FST) — Príspevok z ESF+ 3 588 359 07 02 09 Nástroj na riadenie hraníc a víza (BMVI) — Príspevok z ESF+ 5 771 169 Spolu 11 605 386 317

2.2. Okruh 3 – Prírodné zdroje a životné prostredie

Zvýšenie viazaných rozpočtových prostriedkov v roku 2022 vyplývajúce zo zodpovedajúceho presunu 25 % rozpočtových prostriedkov, ktoré sa nepoužili v roku 2021 ani nepreniesli do roku 2022, predstavuje 445,7 mil. EUR, ktoré sú rozčlenené takto:

Rozpočtový riadok Názov Viazané rozpočtové prostriedky Európsky námorný, rybolovný a akvakultúrny fond (ENRAF) 08 04 01 ENRAF — Operačné výdavky v rámci zdieľaného riadenia 162 067 555 08 04 05 Nástroj na riadenie hraníc a víza (BMVI) — Príspevok z ENRAF 344 024 Fond na spravodlivú transformáciu 09 03 01 Fond na spravodlivú transformáciu (FST) — Operačné výdavky 283 257 264 Spolu 445 668 843

2.3. Okruh 4 - Migrácia a riadenie hraníc